Document ID: /roh_data/filtered/fineweb-2-filterrobots_roh.jsonl.gz/51863

Quella damonda fatschenta adina puspei ils affons da scoletta e bia gadas dat ei interessantas discussiuns tier quei tema. Suenter las vacanzas da Nadal havein nus tractau il tema mistregns. Entschiet havein nus culs mistregns che han da far cun la sanadad, surtut culs mistregns dil spital. Il cantun dalla stiva da poppas ei vegnius transferius en in spital e leu han ils affons astgau esser miedis, anestesists, pazients ed aunc bia auter.
Continue Reading
til da tscheiver 2023
Continue Reading
jamna da project
La davosa jamna avon las vacanzas ei stada uonn empau pli speciala per nos scolars. Communablamein han els astgau guder ina jamna da project da Nadal.
Gia avon quell’jamna han ils affons exercitau pruamein canzuns da Nadal cun lur scolastas da cant. Questa jamna han ins aschia gia saviu udir bienmarvegl las canzuns ora el liber. Tut ils scolars, da pign entochen grond, ein sepreparai per lur concert dalla gievgia sera.
Continue Reading
Sontgaclau en scoletta
Sco mintg’onn ha era uonn il sontgaclau buc emblidau da visitar ils affons dalla scoletta. L’atmosfera era quei di tut aparti cunquei ch’ei haveva neviu in techet e la cuntrada era sevestgida en alv. Las fotografias tschontschan per sesez.
Continue Reading
Nova scolasta per la 3./4. classa
Sil niev onn da scola havein nus saviu engaschar Alissia Marino da Sedrun sco scolasta da classa per la 3./4. classa. Ei legra nus zun fetg, da saver beneventar ina indigena en la scola da Sedrun.
Giavischel a tuts in bi temps d'Advent.
Cordials salids Sabrina
Til da latiarnas
Duront il temps da november cu ils dis vegnan pli cuorts eis ei surtut ella bassa usitau da menar atras tils da latiarnas per render empau glisch en quei temps. Era uonn ha in til da latiarnas giu liug a Sedrun en collaboraziun cun la gruppa da termegliar Ils Pluscheins e la scoletta.
Continue Reading
Sera da striegn culla 1. e 2. classa
Continue Reading
Viseta el museum regiunal da Trun
Naven dil mund dallas colurs tochen tier igl artist Aluis Carigiet
Continue Reading
classas 2022/23
Di da sport a caschun dil giubileum da “50 onns J&S”
L’organisaziun "giuventetgna e sport“ (J&S) festivescha uonn 50 onns dapi la fundaziun. Quei ei bein motiv avunda da regalar all'organisaziun in di da sport e moviment. Ils 16 da settember era l’aura buc adattada da menar atras quei di sco giavischau ordaviert. Aschia havein nus transferiu tut endadens ed adattau ils 6 posts. Il di ha entschiet cun in sault communabel che tut ils affons han empriu las jamnas vargadas. Silsuenter ein las gruppas ch’eran mischedadas cun affons ord tut las classas i da post tier post e saviu sedivertir sin fetg differenta moda e quei cun igl accent da far ils giugs senza valetaziun. Il moviment ei segir staus el center quei di, denton la buna cumpignia ha era giugau ina impurtonta rolla ed aschia ei quei di reussius en tut ils graus cumpleinamein.
Continue Reading
Viadi al lag Serrein a Mustér (5. e 6. classa)
Nies viadi ha entschiet ensemen culla 1. e 2. classa ella peniculara dil cuolm da Vi. Arrivai sil cuolm da Vi ein nossas vias denton spartidas. Duront cantar canzuns essan nus serendi viers lag Serrein. Beinspert, suenter in'ura e miez, essan nus tuts arrivai al lag nua che nus havein fatg pausa da miezdi. Entgins han gudiu l'aua freida ed ein senudai vi e neu.
Il viadi anavos ei staus il medem, mo pli stregn, cunquei che nus havein giu dad ir dil cuolm ensi. Mo cun trer in l'auter dallas plauncas siado sco trens, ha era quei funcziunau senza problems. Sco finiziun ha ei aunc dau ina pintga presentaziun dil sault Macarena ella peniculara, ch'era detg cuort: nossa himna dil di.
Continue Reading
Viadi d'atun dalla scoletta
Il viadi dad uonn ha menau nus sur cunfins tier ils Uranes. Tochen sigl Alpsu havein nus priu il tren e da leu ha la gondla transportau nus sin il “Schneehühnerstock”. Tgei gaudi che quei ei stau che l’entira scoletta ha giu plaz en ina soli suletta pintga cabina. Uonn ei quei pusseivel cun 11 scolarets. Arrivai sisum havein nus contemplau ils imposants cuolms entuorn ed entuorn e la finala era viu il lag e las rodas da vent dil Gütsch, entginas da nossas finamiras. Tochen “Platten” havein nus priu la gondla engiu e silsuenter caminai tochen tier il lag per far noss’emprema pausa. La vesta sil lag ei adina magnifica e quei ha carmelau tuts da seser giu in mumenet, seruassar e magliar enzatgei bien ord il sacados.
Suenter haver contemplau las muntanialas ei il viadi ius vinavon a pei tochen il Gütsch e silsuenter cun la gondla engiu. Il “grande finale” dil viadi spitgava nus tier il Nätschen, numnadamein la biala nova plazza da giugs. Suenter il gentar han ils affons saviu sedivertir sin quella grondiusa plazza da termegliar e tier negin fuss la stauncladad stada da sentir suenter la tippada a pei.
El tren anavos a Sedrun fussen entgins bunamein sedurmentai. Denton tier in viadi en buna cumpignia astgan ins gie munchentar schuber lidi nuot!
Continue Reading
Viadi d'atun dalla superiura
Las 7.20 essan nus parti cul tren da Sedrun encunter Uri. Ad Andermatt havein nus stuiu midar il tren per Göschenen. Leu havein nus stuiu spitgar ualti ditg. Ins ha astgau far quei ch’ins vuleva entochen ch’il tren ei partius. Cul tren essan nus allura i tochen Altdorf. Tuttenina ei il tren staus eri pervia d’ina dunna che vess stuiu ir ora dil tren. Ella haveva fatg zatgei, mo ella vuleva buc sortir dil tren. Suenter 20 minutas ei la polizia vegnida ed ha priu ora ella. Lu essan nus i vinavon cul tren tochen Flüelen. Pervia da quella dunna havein nus stuiu midar il plan. Naven da Flüelen essan nus i a pei tochen las “Badeinseln”. Leu havein nus fatg bogn e grillau. Suenter in pèr uras essan nus i a pei tochen Isleten e leu essan nus i cun in bastiment tochen Brunnen. Arrivai a Brunnen, essan nus i aschi spert sco pusseivel alla staziun dil tren. Nus essan arrivai las 17:20 a Sedrun. Tut en tut ei quei stau in fetg “cool” viadi che ha plaschiu a tuts e tuttas.
Continue Reading
Viadi d’atun 3./4.classa
Duront circa 17'000 pass vein nus viu a fatg massa caussas. Nus essan i a pei da cuminonza, vein entupau enqual muntaniala e giu plascher da quellas. Nus vein luvrau cun craps, furschau ed isau quels tochen ch’els vesevan ora sco uaffens. Duront il viadi da Nätschen tiel Lutersee vein nus ponderau inaga ni l’autra sch’ei detti aunc bia carauns ni sche nus fussien forsa gleiti sisum. Nus vein lignau e dumbrau contas rodas da vent che sesanflan sil Gütsch tier staziun dallas cabinas. Naven dil Gütsch essan nus lu spassegiai vinavon encunter il Lutersee e gudiu la biala crappa e la greppa. Arrivai tiel Lutersee ei il temps sgulaus e nus vein gudiu l’aua, il bi contuorn e la buna cumpignia. Da gentar vein nus strusch giu peda, persuenter han in pèr pigliau peschets, quei cun satgets ni cun in piez.
Suenter in bi di da viadi essan nus semess sin via tier la cabina e gudiu il viadi encunter igl Alpsu. Cul tren essan nus lu arrivai tuts sauns e tafers a casa.
Continue Reading
Viadi d’atun dalla 1.& 2. classa
Nus essan arrivai culla pendiculara si Cuolm da Vi. Leu vein nus tuts gudiu la magnifica survesta. Pacificamein essan nus viagiai encunter Caischavedra. Sin via vein nus fatg entginas pausas, construiu umens da crap, encuretg animals selvadis cul perspectiv, anflau cristallas e giu da raquintar e mussar in a l’auter ina massa. Arrivai a Caischavedra ha mintgin schau gustar il bien gentar ord il sacados. Nus vein fatg termagls en ed entuorn l’aua avon che viagiar culla pendiculara a Mustér. Leu vein nus aunc passentau in mumenet sil plaz da giugs ed essan turnai cuntents a casa cul tren.
Continue Reading
Musical: Manuel alla tscherca da siu talent
Nus dil scalem primar havein presentau la sera dils 24-06-2022 in musical. Il musical cul tetel «Manuel alla tscherca da siu talent» tracta d’in buob che enquera siu talent. Planisau era da far il musical gia 2020. Pervia da corona ha quel denton stuiu vegnir stuschaus sin primavera 2022. Scolaras e scolars, scolastas e scolasts han luvrau siat jamnas vid quei musical – oravontut duront ina jamna da project intensiva.
L’idea dil musical sez ei buc vegnida da nossas scolastas e nos scolasts, mobein dalla scola da Sagogn che ha giu translatau e presentau quel per romontsch. Las canzuns ed era il teater ha la fin finala aunc stuiu vegnir adattai per nus.
Continue Reading
Studium
La scola da Sedrun porscha naven da gliendisdis, ils 29 d’uost, uras da studium.
Quella purschida ei aviarta per tut ils affons naven dalla 3. classa ensi.
Il studium vegn purschius 6 gadas ad jamna.
|Gliendisdis:
||15.15 – 16.00 (stanza 9)
||16.05 – 16.50 (stanza pintga)

|Mardis:
||15.15 – 16.00 (stanza 10)
||16.05 – 16.50 (stanza 7)

|Gievgia:
||16.05 – 16.50 (stanza 6)
||16.55 – 17.40 (stanza 8)

Continue Reading
Entschatta onn da scola 22/23
Uonn ha igl onn da scola 22/23 entschiet il mardis cun ina devoziun.
In cordial beinvegni fagein als scolarets. Als affons dalla emprema classa giavischein ina buna entschatta en scola. In special beinvegni allas novas scolastas Naomi Deplazes (scolasta da classa 5./6. classa), Kayleigh Brugger (engles sil scalem ault) e Christine Casanaova (tudestg pils affons Ucraines).
Il Cussegl da scola, la meinascola ed il team scolastic giavischan a tuts affons ina bun’entschatta ed in bien onn da scola.
viadi da primavera 5./6. classa
Sco finiziun digl onn da scola 2021/22 ein las scolaras ed ils scolars i sin viadi da primavera. Uonn ha quel menau nus el parc da sugas a Flem.
Suenter che havein giu retschiert nossas tschentas da reiver, vons e capellina ha Ignaz introduciu nus egl inagain dil reiver. Che la segirtad persunala hagi prioritad nr. 1 havein nus udiu buca mo ina ga. Silsuenter essan nus sereparti en gruppas tenor nivel ed essan serendi ellas diversas percuorsas. La pausa da miezdi han las gruppas fatg individualmein. Il suentermiezdi han allura tuttas gruppas aunc gudiu las percuorsas cun obstachels grevs e meins grevs. Ferton che beinenqualin era empau staunchels la fin, havessen ils auters aunc pudiu ditg. Mo la finfinala havein nus stuiu calar per puspei serender a casa. Per far empau pli gustus il viadi han tuts aunc astgau eleger in glatsch avon ch'ei ha giu num prender la via suttapeis e turnar a casa.
Igl ei stau in bi viadi da primavera per serrar giu in onn da scola intensiv – ed era per serrar giu ina perioda d'instruir.
Continue Reading
exposiziun da scola 2021/22
Alla fin da mintga secund onn da scola envida la Scola Sedrun all'exposiziun tradiziunala dallas lavurs dallas scolaras e dils scolars. Suenter ina pausa muort corona ei quei era uonn puspei legreivlamein stau il cass.
Loschamein han ils affons e giuvenils exponiu e presentau lur lavurs a geniturs, fargliuns, tats e tattas, ulteriurs parents ed interessai. Per la seit e la fom ha la 3. tochen 6. classa giu organisau ina stiva da caffè e las ligiongias ha il pedel Andreas mess sil gril. Legreivlamein ha ina pluna glieud dau suatientscha a nies invit ed astgau contemplar ina massa caussas fascinontas en stanzas da scola e zulers. Beinenqualin ha retschiert in laud per la prestaziun, igl object zambergiau ni il dessegn.
Cheu sut anfleis vus entginas impressiuns da quella sera.
Continue Reading
purschida da sport j+s kids
- informaziun: Igl onn che vegn ha la purschida externa da sport liug mintgamai la gievgia las 17.00 tochen las 18.00 uras.
- flyer: informaziuns & annunzia
- cuosts: gratuit
- contact: Nicole Solèr, +41 79 228 21 80, This email address is being protected from spambots. You need JavaScript enabled to view it.
La scoletta presenta il circus Haliho!
Cu il circus Maramber ei staus si Breil havein nus gest cumbinau nies viadi da scoletta cun far ina viseta el circus e mirar lur presentaziun. Cunquei ch’ils affons savevan ch’era nus preparein ina presentaziun da circus eis ei stau aunc pli interessant e surtut era inspiront e motivont per tuts.
Suenter bia uras exercezi ei il di dalla presentaziun dil circus Haliho arrivaus. Plein agitaziun mo era cun bia plascher han ils affons mussau las numeras als aspectaturs. Las suppias eran bein occupadas ed aschia ei era l’atmosfera stada magnifica cun applaus e reacziuns ord il publicum.
Per ils affons eis ei stau ina gronda prestaziun ed els meretan in ferm BRAVO!
Continue Reading
Viadi da primavera dalla 1. e 2. classa
Duront las davosas jamnas essan nus sefatschentai cul tema luf, uors e luf-tscherver. A caschun da nies viadi da primavera vein nus visitau il museum dalla natira a Cuera nua che nus vein saviu admirar quels ed auters animals cun lur grondezia e statura impressiunonta. Nus vein fatg légns ed auters giugs e passentau in bi ed interessant di en buna cumpignia.
Continue Reading
excursiun "fiug ed aua"
Mesjamna ils 15 da zercladur 2022 essan nus serendi communablamein cullas scolars ed ils scolars dalla 5. e 6. classa da Mustér a Domat. Leu han ils instructurs dalla Segirada da baghetgs dil cantun Grischun (GVG) beneventau nus all'excursiun "fiug ed aua". Finamira da questa excursiun ei stada d'emprender d'enconuscher meglier ils elements fiug ed aua, sco era ils pensums dils pumpiers en caussa. Entginas impressiuns da quei di anfleis vus sut.
Continue Reading
reglament da congedi ed absenzas
Preziai geniturs
Sin fundament dil conclus dil Cussegl da scola ils 30 d'uost 2021 anfleis vus cheu il reglament da congedis ed absenzas surluvrau. Cheu ina cuorta resumaziun davart las midadas partenent ils dis da joker:
- Mintga scolara/scolar ha la pusseivladad da prender 4 ga per onn da scola in 1/2 di da joker. Igl ei naturalmein era pusseivel da prender 2 ga in 1/2 di da joker per saver prender liber in entir di.
- Ils dis da joker astgan vegnir retratgs tut ils dis da scola.
- La persuna d’instrucziun da classa sto vegnir informada 1 di avon.
cuors da senudar
Bugen fa la scola attenta sin suandonta purschida:
Ich biete im Bogn Sedrun Schwimmkurse an:
- Wassergewöhnung
- Level 1-5
- Lern- und Spassgruppe Platsch
- Kraulkurs für Jugendliche und Erwachsene
Alle Informationen zu den Kursen findet man hier: schwimmen-sedrun.ch
Cordials salids
Desiree Willimann
camp a tenero – scalem ault
Suenter che plirs camps dils onns vargai han stuiu vegnir spustai ni midai muort Corona han ils scolars e las scolaras uonn finalmein puspei saviu separticipar ad in camp sco usitau. Uonn han ils scolars e las scolaras frequentau naven dil mardis, ils 10 da matg entochen la sonda, ils 14 da matg in camp da sport el Campo Sportivo a Tenero.
Ils scolars e las scolaras dalla tiarza superiura han perquei scret in rapport persunal.
Continue Reading
strategia dalla scola tujetsch
Eifer ils davos onns da scola ein la Scola Sedrun ed ils responsabels sefatschentai da rudien cun siu futur. En ina pluna sesidas ein differentas ideas e visiuns vegnidas discussiunadas ed analisadas. Il resultat da quellas discussiuns astgein nus presentar cheu en fuorma d'ina strategia.
WhatsApp en scola
Il diever da WhatsApp sco mied da communicaziun per scolas ha caschunau en differents cantuns dalla Svizra grondas discussiuns. Era las persunas d’instrucziun dalla Scola Sedrun fan diever da WhatsApp per informar geniturs. Consequentamein havein giu endamen en caussa e priu communablamein la decisiun dad era vinavon far diever da quei canal da communicaziun. Per risguardar la segirtad da datas duei quei denton succeder sin fundament dallas reglas suandontas:
Reglas pils chats da classa sur WhatsApp
- La persuna d’instrucziun informescha sulettamein davart occasiuns da scola ed en cass dad atgna malsogna.
- Informaziuns vegnan BUCA commentadas nunnecessariamein.
- Nums d’affons vegnan BUCA numnai el chat da classa.
- Videos e fotografias d’affons vegnan BUCA tarmess el chat da classa.
- Informaziuns bilateralas (persuna d'instr. - geniturs) vegnan BUCA tarmessas el chat da classa.
Cordial engraziament per la buna collaboraziun - Scola Sedrun